turjo4nis/wikipedia-bn-dump-20250701 huggingface dataset:
বৈশ্বিক পাতন

বৈশ্বিক পাতন বা গ্রাসোপারের প্রভাব হলো একটি ভূ-রাসায়নিক প্রক্রিয়া যার মাধ্যমে নির্দিষ্ট রাসায়নিকগুলো, বিশেষত ধ্রুবক জৈব দূষণকারী পদার্থগুলো (পিওপি) পৃথিবীর উষ্ণতর অঞ্চল থেকে শীতল অঞ্চল বিশেষ করে মেরু এবং পর্বতের শীর্ষগুলোতে স্থানান্তরিত হয়। বৈশ্বিক পাতন ব্যাখা করে যে, কেন আর্কটিক পরিবেশে এবং সেখানে বসবাসকারী প্রাণী ও মানুষের দেহে ধ্রুবক জৈব দূষণকারী পদার্থগুলোর তুলনামূলক বেশি ঘনত্ব পাওয়া গিয়েছে, যদিও এই অঞ্চলগুলোতে অধিকাংশ রাসায়নিক উল্লেখযোগ্য পরিমাণে ব্যবহার করা হয়নি।

পদ্ধতি
গবেষণাগারে পানীয় তৈরিতে অথবা বিভিন্ন রাসায়নিক দ্রব্যাদি পরিশোধনে নিযুক্ত পাতনে ব্যবহৃত নীতিমালাগুলোর মাধ্যমে বৈশ্বিক পাতন প্রক্রিয়াটি বুঝতে পারা যায়। এই প্রক্রিয়াগুলোতে, কোনো পদার্থ তুলনামূলক উচ্চ তাপমাত্রায় বাষ্পীভূত হয় এবং তারপর এই বাষ্প নিম্ন তাপমাত্রার অঞ্চলের দিকে ভ্রমণ করে ও সেখানে ঘনীভূত হয়। যেকোনো নির্দিষ্ট রাসায়নিক দ্রব্যের জন্য বিশ্বব্যাপী একই ঘটনা ঘটে। যখন রাসায়নিকগুলো পরিবেশে মুক্ত করে দেয়া হয়, তখন পারিপার্শ্বিক উষ্ণ তাপমাত্রায় কিছু পদার্থ বাষ্পীভূত হয়, তাপমাত্রা শীতল হওয়া অবধি বাষ্পগুলো বাতাসে ঘুরে বেড়ায় এবং তারপর ঘনীভবন ঘটে। রাসায়নিকগুলোর উষ্ণতর থেকে শীতলতর জলবায়ুতে স্থানান্তরের জন্য অথবা ঋতু পরিবর্তনের জন্য তাপমাত্রা অধিক পরিমাণে হ্রাস পেলে অধঃক্ষেপণ ঘটতে পারে। মূল প্রভাবটি হলো নিম্ন থেকে উচ্চ ল্যাটিচিউড এবং অলটিচিউডে বায়ুমন্ডলীয় পরিবহন। যেহেতু বৈশ্বিক পাতন একটি অপেক্ষাকৃত ধীর প্রক্রিয়া যা ক্রমাগত বাষ্পীভবন / ঘনীভবন চক্রের উপর নির্ভর করে, তাই এটি শুধুমাত্র অর্ধ-উদ্বায়ী রাসায়নিক দ্রব্যগুলোর জন্য কার্যকর, যেগুলো পরিবেশে খুব ধীরে ধীরে ভাঙে, যেমন- ডিডিটি, পলিক্লোরিনেটেড বাইফেনাইলস ও লিন্ডেন।

বৈশ্বিক পাতনের প্রভাব
পৃথিবীর বিভিন্ন অংশের বায়ুমন্ডল, জলমণ্ডল অথবা জীবমণ্ডলে যেকোনো নির্দিষ্ট রাসায়নিক দ্রব্যের ঘনত্বের সাথে যে অক্ষাংশ থেকে স্যাম্পলটি সংগ্রহ করা হয়েছিল তার একটি সম্পর্ক স্থাপনের মাধ্যমে বিভিন্ন গবেষণায় প্রভাবটি পরিমাপ করা হয়েছে। উদাহরণস্বরূপ, পানি, লাইকেন ও গাছের ছালে পরিমাপকৃত পিসিবি, হেক্সাক্লোরোবেনজিন এবং লিন্ডেনের পরিমাণ  উচ্চতর অক্ষাংশে অধিক দেখানো হয়েছে।

প্রভাবটি আরও দেখায় যে, কেন আর্কটিক ও উচ্চ অলটিচিউড অঞ্চলগুলোর নমুনায় কিছু নির্দিষ্ট কীটনাশক পাওয়া যায় যেগুলোর কোনো কৃষি কার্যক্রম এই অঞ্চলগুলোতে নেই, এবং কেন আর্কটিকের আদিবাসীদের মধ্যে এখনও পর্যন্ত মাপা কিছু নির্দিষ্ট পিওপির সর্বোচ্চ বডি বার্ডেন পাওয়া যায়। সাম্প্রতিক গবেষণাগুলো এই সিদ্ধান্তে এসেছে যে, অধিকাংশ দূষণকারী পদার্থগুলোর অনুষ্ণ অঞ্চলে সঞ্চারিত হওয়ার ক্ষেত্রে, বৈশ্বিক পাতন অপেক্ষা শীতলতর অঞ্চলে তাদের ধীর অধঃপতন অধিকতর দায়ী। ক্লোরোফ্লোরোকার্বনের মতো উচ্চ উদ্বায়ী ও ধ্রুবক পদার্থগুলো এর ব্যতিক্রম।

আরও দেখুন
স্টকহোম কনভেনশন

তথ্যসূত্র

আরও পড়ুন

বহিঃসংযোগ 
গ্রাসোপারের প্রভাব এবং বায়ু দূষণকারী দ্রব্যাদির ঝুঁকি অনুসন্ধান, এনভায়রনমেন্ট কানাডা.

বৈশ্বিক পরিবেশগত আলোচ্য বিষয়
কীটনাশকের পরিবেশগত প্রভাব
সুমেরুর পরিবেশ
দূষণ
বায়ু দূষণ
কৌন?

কৌন? রাম গোপাল বর্মা পরিচালিত ১৯৯৯ সালের ভারতীয় হিন্দি ভাষার মনস্তাত্ত্বিক থ্রিলার চলচ্চিত্র। এর চিত্রনাট্য রচনা করেছেন অনুরাগ কশ্যপ। এই চলচ্চিত্রের মধ্য দিয়ে বর্মা সত্য (১৯৯৮)-এর পর দ্বিতীয়বার কশ্যপের চিত্রনাট্যে কাজ করেন। এতে শ্রেষ্ঠাংশে অভিনয় করেন উর্মিলা মাতন্ডকর, মনোজ বাজপেয়ী ও সুশান্ত সিং। এটি একটি বাড়িতে মাত্র তিনটি চরিত্র নিয়ে নির্মিত রহস্যকাহিনি, যেখানে একজন চিত্তবিকারগ্রস্ত নারীর ধারাবাহিকভাবে খুন করে যাওয়ার ঘটনা চিত্রায়িত হয়।

মাত্র ১৫ দিনে এই চলচ্চিত্রের দৃশ্যধারণ সম্পন্ন হয়। ১৯৯৯ সালের ২৬শে ফেব্রুয়ারি মুক্তির পর চলচ্চিত্রটি এতে প্রদর্শিত উৎকণ্ঠার জন্য ইতিবাচক পর্যালোচনা লাভ করে। হিন্দুস্তান টাইমস অনুসারে এটি বর্তমানে প্রায় কাল্ট মর্যাদা লাভ করেছে। এই চলচ্চিত্রের ইংরেজি ভাষার সংস্করণ হুজ দেয়ার ২০১৪ সালে অনলাইনে মুক্তি পেয়েছে।

অভিনয়শিল্পী
 উর্মিলা মাতন্ডকর - নামপরিচয়হীন নারী
 মনোজ বাজপেয়ী - সমির এ. পূর্ণবলে
 সুশান্ত সিং - ইনস্পেক্টর কুরেশী/চোর

মূল্যায়ন
অনুপমা চোপড়া ইন্ডিয়া টুডে-তে তার পর্যালোচনায় লিখেন, "অবিশ্রান্তভাবে পরীক্ষামূলক, তিনি [বর্মা] বিরতিহীনভাবে এমটিভির প্রেমকাহিনি রঙ্গীলা থেকে দাউদ ও আন্ডারওয়ার্ল্ড নিয়ে সত্য নির্মাণ করেছেন। কৌন-এ বর্মা ইত্তেফাক-এর মত গানবিহীন উৎকণ্ঠা থ্রিলার তৈরি করেছেন।" রেডিফ.কম-এর সুপর্ণ বর্মা লিখেন, "চলচ্চিত্রটি ব্যাপক ভয় নিয়ে শুরু হয়ে দুর্বল হয়ে পড়ে এবং ধীরে ধীরে উৎকণ্ঠা বাড়তে থাকে এবং তা আপনাকে আকৃষ্ট করে। আপনি খুব খারাপ কিছুর জন্য প্রস্তুতি নিতে শুরু করেন। যদিও কাহিনির চরম পর্যায় কিছুটা দীর্ঘায়িত এবং কিছু প্রশ্নের উত্তর অজানা রয়ে যায়, তবে তা চরম মূহুর্তকে সঠিকভাবে চিত্রিত করে।"

চলচ্চিত্রটি মুক্তির দুই দশক পরেও যারা থ্রিলার-ভীতিপ্রদ ধারার চলচ্চিত্র পছন্দ করেন তাদের কাছে এটি এখনো জনপ্রিয়। চলচ্চিত্রটি সজীব করে রাখতে মূল উপাদান হিসেবে কাজ করেছে এর চিত্রনাট্য ও চরিত্রাবলি, বিশেষ করে উর্মিলা মাতন্ডকরের অভিনীত চরিত্রটি।

তথ্যসূত্র

বহিঃসংযোগ
 

১৯৯৯-এর চলচ্চিত্র
১৯৯০-এর দশকের আভঁ-গার্দ পরীক্ষামূলক চলচ্চিত্র
১৯৯০-এর দশকের ধারাবাহিক খুনী চলচ্চিত্র
১৯৯০-এর দশকের ভীতিপ্রদ থ্রিলার চলচ্চিত্র
১৯৯০-এর দশকের মনস্তাত্ত্বিক থ্রিলার চলচ্চিত্র
১৯৯০-এর দশকের মনস্তাত্ত্বিক ভীতিপ্রদ চলচ্চিত্র
১৯৯০-এর দশকের হিন্দি ভাষার চলচ্চিত্র
ভারতীয় চলচ্চিত্র
ভারতীয় আঁভ-গার্দ পরীক্ষামূলক চলচ্চিত্র
ভারতীয় ধারাবাহিক খুনী চলচ্চিত্র
ভারতীয় ভীতিপ্রদ থ্রিলার চলচ্চিত্র
ভারতীয় মনস্তাত্ত্বিক থ্রিলার চলচ্চিত্র
অন্য ভাষায় পুনর্নির্মিত হিন্দি চলচ্চিত্র
রাম গোপাল বর্মা পরিচালিত চলচ্চিত্র
অনুরাগ কশ্যপের চিত্রনাট্য সংবলিত চলচ্চিত্র
চিত্তবিকারগ্রস্ত সম্পর্কে চলচ্চিত্র
১৯৯০-এর দশকের লোমহর্ষক থ্রিলার চলচ্চিত্র
ভারতীয় আভঁ-গার্দ ও পরীক্ষামূলক চলচ্চিত্র
১৯৯০-এর দশকের ধারাবাহিক খুনি চলচ্চিত্র
ভারতীয় মনস্তাত্ত্বিক লোমহর্ষক চলচ্চিত্র
ছয় কালেমা

ছয় কালিমা () হলো ইসলামি ছয়টি বাক্যাংশ যা দক্ষিণ এশিয়ার মুসলমানরা প্রায়শই আবৃত্তি বা পড়ে থাকেন। বাক্যাংশগুলি হাদীস থেকে নেওয়া হয়েছে।

ভারত, পাকিস্তান, বাংলাদেশসহ দক্ষিণ এশিয়ার অন্যান্য দেশসমূহের মাদ্রাসাগুলিতে ছয়টি কালেমার তেলাওয়াত শেখানো হয়।

বিষয়বস্তু

আরও দেখুন 
 আলহামদুলিল্লাহ
 তাকবির
 বিসমিল্লাহির রাহমানির রাহীম
 সালাওয়াত

তথ্যসূত্র 

ভারতে ইসলাম
স্বাস্থ্যকর শহর

স্বাস্থ্যকর শহর শব্দটি জনস্বাস্থ্য এবং নগর নকশা এই দুটি বিষয় এ ব্যবহৃত হয় যা মানব স্বাস্থ্য নীতির প্রভাবকে বুঝায়। এটি একটি পৌরসভা যা ক্রমাগত শারীরিক এবং সামাজিক স্তরে উন্নত হয় যেন পরিবেশগত এবং রোগগত অবস্থায় ভুক্ত জনসংখ্যার জন্য একটি গ্রহণযোগ্য মাত্রায় অসুস্থতার হার প্রতিষ্ঠা করা যায়।
এর আধুনিক ধারণাটি ১৯৮৬ সালে স্বাস্থ্যকর শহর ও গ্রামে একটি অনুষ্ঠিত  বিশ্ব স্বাস্থ্য সংস্থা (ডাব্লুএইচও) এর একটি উদ্যোগ থেকে প্রাপ্ত, তবে ১৯ শতকের মাঝামাঝি সময়েও এই ধারণা ব্যবহার এর ইতিহাস রয়েছে।  শব্দটি ইউরোপীয় ইউনিয়ন এর সাথে মিলে তৈরি করা হয়েছিল, তবে স্বাস্থ্য প্রচার এর মাধ্যমে স্থানীয় পর্যায়ে স্বাস্থ্যকর জননীতি প্রতিষ্ঠার মাধ্যমে  দ্রুত আন্তর্জাতিক হয়ে ওঠে।  এটি ডব্লুএইচওর সংবিধানে বর্ণিত স্বাস্থ্য এর বহু-মাত্রিকতার উপর জোর দিয়েছে এবং আরও সম্প্রতি, স্বাস্থ্য উন্নয়নের জন্য অটোয়া সনদ প্রদানের ওপর দিয়েছে। স্বাস্থ্যকর শহর শব্দটির বিকল্প শব্দটি হল স্বাস্থ্যকর সম্প্রদায়, বা লাতিন আমেরিকার কিছু অংশে  পৌরসভা সালিউডেবল  হিসেবে পরিচিত।

পন্থা 

অনেকগুলি এখতিয়ারে বলা হয়েছে যে যাদের স্বাস্থ্যকর সম্প্রদায়ভিত্তিক সংস্থা রয়েছে, তাদের ঐ সংস্থা এবং শহরগুলো, ডব্লিউএইচও- এর মনোনীত "স্বাস্থ্যকর শহর" হওয়ার জন্য আবেদন করতে পারে। "স্বাস্থ্যকর শহর" বলতে ডব্লিউএইচও যা বুঝিয়েছে তা হলো:
 " এটি একটি এমন শহর যা ক্রমাগত শারীরিক এবং সামাজিক পরিবেশ তৈরি ও উন্নত করে চলেছে এবং সেই শহরের সাম্প্রদায়িক সংস্থানগুলিকে প্রসারিত করে যেন লোকেরা জীবনের সমস্ত কাজ সম্পাদনে একে অপরকে সমর্থন করতে পারে এবং তাদের সর্বাধিক সম্ভাবনাময় বিকাশ সক্ষম হয়"। 

প্রয়োজনীয় সূচকগুলি পরিমাপ করা, মান প্রতিষ্ঠা করা, এবং স্বাস্থ্যের উপর প্রতিটি উপাদানের প্রভাব নির্ধারণ করা কঠিন। ইউরোপের মতো কিছু অঞ্চলে, জন নীতি বিকাশের জন্য স্বাস্থ্যের ওপর প্রভাব মূল্যায়ন করা হল অতীব প্রয়োজনীয় একটি কাজ। 

ইউরোপ সহ স্বাস্থ্যকর শহরগুলির অনেকগুলি নেটওয়ার্ক রয়েছে  এবং আন্তর্জাতিকভাবে, যেমন স্বাস্থ্যকর শহরগুলির জন্য জোট এমনই একটি। নগর নকশা এবং নগর প্রশাসনের কাজে  স্বাস্থ্যের সামাজিক নির্ধারককে বিবেচনা করা হয়। একটি মূল বৈশিষ্ট্য নিশ্চিত করা হয় এই বিবেচনার বিষয়ে।
উদাহরণস্বরূপ, "নগরায়ণ এবং স্বাস্থ্য" ছিল ২০১০ বিশ্ব স্বাস্থ্য দিবস এর থিম। স্বাস্থ্যকর শহরগুলির বিকাশের একটি সরঞ্জাম হল সামাজিক উদ্যোগ।

আরও দেখুন 
জনস্বাস্থ্য

তথ্যসূত্র

আরও পড়ুন 
 কেনজার এম। স্বাস্থ্যকর শহরগুলি: সাহিত্যের একটি গাইড।   পরিবেশ ও নগরায়ণ , ১১ (১), এপ্রিল 1999।
 বুনেক্যাম্প জিএমএম এবং অন্যান্য। স্বাস্থ্যকর শহর মূল্যায়ন: সমন্বয়কারী দৃষ্টিকোণ।   স্বাস্থ্য প্রচার আন্তর্জাতিক  14 (2): 103, 1999 ।
 ইউরোপীয় স্বাস্থ্যকর শহরগুলির জন্য বিশেষ পরিপূরক  স্বাস্থ্য প্রচার আন্তর্জাতিক , খণ্ড 24, পরিপূরক 1, নভেম্বর 2009।
 জে অ্যাশটন, পি গ্রে, কে বার্নার্ড। স্বাস্থ্যকর শহর - WHO এর নতুন জনস্বাস্থ্য উদ্যোগ।  স্বাস্থ্য প্রচার আন্তর্জাতিক , 1 (3): 319-324, 1986 ।

বহিঃসংযোগ 
 বিশ্ব স্বাস্থ্য সংস্থা - স্বাস্থ্যকর শহরগুলি
 দ্য হেলথ সিটি

পরিবেশগত সামাজিক বিজ্ঞান ধারণা
জনস্বাস্থ্য
বিশ্ব স্বাস্থ্য সংস্থা
পরিবেশমূলক সামাজিক বিজ্ঞানের ধারণা
বাম্বি প্রভাব

বাম্বি প্রভাব বলতে বুঝানো হয়-যেসমস্ত প্রাণীদের সুন্দর বা আদুরে প্রাণী হিসেবে বিবেচনা করা হয় যেমন- হরিণ তাদেরকে মেরে ফেলার ক্ষেত্রে আপত্তি দেখানো এবং অন্যান্য প্রাণী যেগুলো মানুষের কাছে ততটা আকর্ষণীয় নয় বা কিছুটা বিদ্বেষপূর্ণ তাদের ক্ষেত্রে অনাপত্তি অথবা কিছুটা শিথিলতা প্রদর্শনপূর্বক মনোভাব প্রকাশ করা।

১৯৪২ সালে ওয়াল্ট ডিজনির অ্যানিমেশনভিত্তিক সিনেমা বাম্বি প্রচারের পর এই ব্যবহৃত শব্দটি আবার নতুন রূপ লাভ করে এবং মনুষ্যত্ব নৃবিজ্ঞানে জনপ্রিয়তা লাভ করেকরে যেখানে দেখানো হয় মুখ্য চরিত্র মা সিনেমার বিরোধী চরিত্র বা ভিলেন যে শিকারি ছিল সে ছিল একজন “মানুষ’’ এবং তার হাতেই মা'য়ের মৃত্যু হয় ।এই ঘটনাটি মানুষের বিবেককে আবারও নাড়া দেয়।

প্রভাব 
অনেকে এই প্রভাবটিকে দূষণের ভয়াবহতা সম্পর্কে মানুষের সচেতনতা বাড়াতে সাহায্য করবে বলে মনে করেছেন। যেমন: এক্সন ভালদেজ এ তেল ছিটকে পড়ে সমুদ্র ভোঁদড় এর পরিণতি  এবং পাখি শিকারে মানুষের আগ্রহের ক্ষেত্রে এই প্রভাবের ভূমিকা রয়েছে।আক্রমণাত্মক প্রাণীদের ক্ষেত্রে এই মানুষের সৌন্দর্যবোধ,মনুষ্যত্ববোধ ভিন্ন। অনুপ্রবেশকারী প্রাণীর প্রবেশে বাধা দেয়া  যেমন- ক্যালিফোর্নিয়ার পয়েন্ট রেয়েস এলাকায় সাদা একজাতীয়(fallow) হরিণ এর প্রবেশ রুখে দিয়েছে। এই প্রভাবকে আধুনিক সিনেমার নৃতাত্ত্বিক গুনও বলা যায়;যেহেতু পশ্চিমা সভ্যতার মানুষ বন্যপ্রাণী নিয়ে তেমন অভ্যস্ত না, তাদের কাছে একমাত্র মাধ্যম সিনেমা বা টেলিভিশগুলো যেখানে অস্পষ্ট সমালোনামূলক আলোচনার মাধ্যমে প্রেম,আনুগত্য, আত্মপ্রত্যয় এগুলোকে পছন্দনীয় করে তোলা হয় যেমন পছন্দ কফির কাপ এবং এটির বিভিন্ন সামাজিক নীতিমালা, ব্যবসা পরিবেশকে দূষণ বা ক্ষতি করার প্রবণতাকে কমতে সাহায্য করেছে।

২০০৭ সালে আমেরিকা রাজ্যের কলোরাডোতে রেকর্ড পরিমাণ তুষারপাত হয় এবং এর প্রেক্ষিতে খচ্চর হরিণ,বহর সারং, এলক(এক ধরনের হরিণ) এদের তীব্র খাদ্যভাব দেখা দেয়।তখন কলোরাডো রাজ্যের বনবিভাগের কাছে লাখ লাখ মানুষের অনুরোধ এবং আবেদন জমা পড়ে যাতে নাগরিকদের থেকে খাদ্য সংগ্রহ করে প্রাণীদের বাঁচানো হয় এবং এর পরিপ্রেক্ষিতে প্রায় ২ মিলিয়ন ডলার অর্থ ব্যয় করা হয় ক্ষুধার্ত প্রাণীদের জন্য। কিছু কসাইদের মতে বাম্বি প্রভাব(সাধারণভাবে,ওয়াল্ট ডিজনির চরিত্রসমূহ)  শাকাহারি আন্দোলন কে ত্বরান্বিত করে। রন্ধনশিল্পীদের মতে- এর ফলে মানুষের মাছের প্রতি আগ্রহ কমে যাচ্ছে এবং তারা বলে বাম্বি প্রভাব একমাত্র কারণ যার জন্যে নাকি ক্রেতারামাছের দিকে তাকিয়েও দেখেনা।

’বাম্বি’ প্রভাব মানুষকে বন্যপ্রাণী নিয়ন্ত্রণকারী অনেক প্রতিষ্ঠানের বিরুদ্ধে কাজ করতে আগ্রহী করেছে।তাদের যে মূলমন্ত্র তা অনেক সময় বাস্তুতন্ত্র কে বাধাগ্রস্ত করে এবং এইজন্য এটাকে নেতিবাচক হিসাবে ধরা হয় ।উদাহরণস্বরূপ বাম্বি প্রভাব মানুষকে ‘The Smokey Bear Campaign’ এই ধরনের প্রতিষ্ঠান গড়ে তুলতে আগ্রহী করে ।এই ক্যাম্পেইন আগুনের পরিমাণ কমালেও বাস্তুতন্ত্র অস্বাভাবিক পরিবর্তন ঘটায়। (উইলকস ২০০৮) সালের নিবন্ধে বাম্বি প্রভাবকে সমর্থন করা হয়েছে যেখানে বলা হয়েছে এই ধরনের নিরীহ,সুন্দর,আকর্ষণীয় কার্টুন চরিত্র আরো তৈরী করা হলে এবং বাণিজ্যিকীকরণ করা হলে আক্রমণাত্মক,ভয়ঙ্কর প্রাণীরাও আস্তে আস্তে প্রভুভক্ত,আদুরে হয়ে উঠবে এবং পরিবেশের উন্নতি হবে ।

তথ্যসূত্র

আরো পড়ুন 
 

অপরাধ বা দুর্ঘটনার শিকার ব্যক্তি
বাম্বি
গভীর বাস্তুতন্ত্র
শিকার
সেঙ্গুন্দ্রম

সেঙ্গুন্দ্রম দক্ষিণ ভারতের তামিলনাড়ু রাজ্যের তিরুভেলুর জেলার একটি আবাসিক অঞ্চল৷ ব্রিটিশ শাসনকালে চেন্নাই শহরের উত্তর-পশ্চিম দিকে অবস্থিত এই লোকালয় ইংরেজিতে এটি রেড হিলস নামে পরিচিত ছিল। সেঙ্গুন্দ্রম‌ নামটি এসেছে সেম্মান কুবিয়ল থেকে, শোণ থেকে এসেছে সেম্মান, যার অর্থ লাল ও কুন্দ্রম শব্দের অর্থ পাহাড়ি অঞ্চল। সম্ভবত আগে এই স্থানে লালমাটির পাহাড় ছিল। প্রতিবছর শহরে পাড়িয়ানলুর অঙ্গাল পরমেশ্বরী মন্দিরে মার্চ-এপ্রিল মাসে বড় করে অনুষ্ঠান উদযাপিত হয়।

এখানে ধান ও চাল ক্রয় বিক্রয়ের একটি পরিচিত আড়ত রয়েছে, যা লোকালয় বড় সংখ্যক চাকুরীর যোগান দেয়। এই ব্যবসা তামিলনাড়ুর ও বিশেষ করে সদর শহর চেন্নাইয়ের কৃষিভিত্তিক প্রয়োজনীয়তা পূরণ করে। সেঙ্গুন্দ্রম আইয়াপ্পা মন্দির তামিল হিন্দুদের মধ্যে পরিচিত, এই মন্দিরের নিকটে অবস্থিত সিএসআই গির্জা লোকালয়ের বৃহত্তম গির্জা। রেডহিল হ্রদ‌ বা পুড়ল হ্রদ লোকালয়ের বৃহত্তম জলাধার যা আশেপাশের অঞ্চলগুলির জলের চাহিদা পূরণ করে। বিশ্বালয়ম স্পেশাল স্কুল বিশেষ ছাত্রদের শিক্ষাদান ও তার জীবন ধারায় উন্নতি আনতে সচেষ্ট।

রেড হিল হ্রদ
রেড হিল হ্রদ বা পুড়ল হ্রদ‌‌ তিরুবলুর জেলার পোন্নেরি তালুকে অন্তর্গত একটি জলাশয়। চেন্নাই শহরে জল সরবরাহকারী বৃহত্তর জলাশয়গুলির মধ্যে এটি অন্যতম, এছাড়া আছে সেম্বরমবক্কম হ্রদ এবং পোরূর হ্রদ৷ হ্রদের পূর্ণ ধারণ ক্ষমতা ৩,৩০০ মিলিয়ন ঘনফুট বা ৯৩ মিলিয়ন ঘনমিটার৷

তথ্যসূত্র

তামিলনাড়ুর শহর ও নগর
চেন্নাইয়ের শহরতলি
মা'মার ইবনে রাশিদ

মা'মার ইবনে রাশিদ (আরবি : معمر بن راشد) ছিলেন অষ্টম শতকের একজন হাদিস বিশেষজ্ঞ ইসলামি পণ্ডিত; একজন পারস্যদেশীয় মাওলা (মুক্ত মানুষ)। প্রচলিত সুন্নি হাদিস সংগ্রহ এর ছয়টিতেই তাকে পণ্ডিত   হিসেবে উল্লেখ করা হয়।

জীবনী
মা'মার ইবনে রাশিদ ৯৬ হিজরি / ৭১৪ খ্রিস্টাব্দে বাসরায় জন্মগ্রহণ করেছিলেন । তিনি ছিলেন আজদের হুদান বংশের পারস্যদেশীয় মাওলা ("মুক্ত মানুষ"), তাদের তরফে বাণিজ্য কাপড় এবং অন্যান্য বিলাসিতা ছিল,  তা সত্ত্বেও, তিনি বসরার পণ্ডিত হাসান আল-বসরি এবং কাতাদা ইবনে দিয়ামা'-এর অধীনে থেকে পড়াশোনা করতে সক্ষম হন।

গ্রন্থপঞ্জি 
 রাশিদ, মামার ইবনে,  "অভিযানসমুহ :  মুহাম্মদের একটি প্রাথমিক জীবনী '' -  জোসেফ ই লোরি সম্পাদিত, এনওয়াইইউ প্রেস, ২০১৫ ।

তথ্যসূত্র 

৮ম শতাব্দীর ইসলামের মুসলিম পণ্ডিত
মুহাদ্দিস
৮ম শতাব্দীর ইরানি ব্যক্তি
হাদিস বর্ণনাকারী তাবে তাবেয়ী
মোহাম্মদ নুরুল করিম

মোহাম্মদ নুরুল করিম (২৮ নভেম্বর ১৯০৯ - ২৪ সেপ্টেম্বর ১৯৯২) একজন বাংলাদেশী লেখক ও ইতিহাসের অধ্যাপক। তিনি ঢাকা কলেজের উপাধ্যক্ষ এবং রাজশাহী সরকারি টিচার্স ট্রেনিং কলেজের অধ্যক্ষ ছিলেন।

প্রাথমিক জীবন এবং শিক্ষা 
করিমের জন্ম ফেনীতে। তিনি কলকাতা বিশ্ববিদ্যালয়ের অধীনে ফেনী কলেজ থেকে ইতিহাসে স্নাতক (সম্মান) সম্পন্ন করেন। তিনি ১৯৩৫ সালে ঢাকা বিশ্ববিদ্যালয় থেকে ইতিহাসে স্নাতোকোত্তর ডিগ্রি লাভ করেন এবং প্রথম শ্রেণিতে প্রথম হন।

কর্মজীবন 
করিম বিভিন্ন পদে ভিন্ন ভিন্ন শিক্ষা প্রতিষ্ঠানে কাজ করেছেন। তিনি ১৯৩৬ থেকে ১৯৩৭ সাল পর্যন্ত ঢাকা বিশ্ববিদ্যালয়ে ইতিহাস বিভাগের প্রভাষক হিসাবে দায়িত্ব পালন করেন। দীর্ঘ কর্মজীবনে তিনি বিভিন্ন কলেজে ইতিহাসের বিভাগীয় প্রধান এবং ঢাকা কলেজ সহ একাধিক কলেজের উপাধ্যক্ষ হিসাবে দায়িত্ব পালন করেন। তিনি রাজশাহী সরকারি টিচার্স ট্রেনিং কলেজের অধ্যক্ষ ছিলেন। 

তিনি রাজশাহী বিশ্ববিদ্যালয়ের সিন্ডিকেটের সদস্যও ছিলেন। তিনি ঢাকা ও রাজশাহী শিক্ষা বোর্ডে ইতিহাসের প্রধান পরীক্ষক হিসেবে দায়িত্ব পালন করেন এবং প্রাথমিক ও মাধ্যমিক স্তরের অসংখ্য পাঠ্যপুস্তক রচনা, পর্যালোচনা ও সম্পাদনা করেন।

গবেষণা কর্ম 
দ্য বাংলাদেশ অবজার্ভার এবং দ্য বাংলাদেশ টাইমস সহ খ্যাতিমান পত্রিকায় করিম নিয়মিত লেখালিখি করতেন। ইসলামী সংস্কৃতি এবং ইতিহাস সংশ্লিষ্ট বেতার অনুষ্ঠানে আলোচক হিসেবে তিনি নিয়মিত অংশগ্রহণ করতেন। তিনি দেশ-বিদেশের অনেক সম্মেলনে প্রবন্ধ উপস্থাপন করেন।

বাংলা এবং ইংরেজি উভয় ভাষায় তিনি বেশ কয়েকটি বই রচনা করেন। তার বহুল প্রশংসিত বইগুলির মধ্যে রয়েছে,

 ইসলাম: এ রিলিজিয়ন অফ ট্রুথ (ইসলাম: সত্যের ধর্ম), ১৯৮০ 
 দ্য বেকন লাইট অফ ইসলাম (ইসলামের আলোকবর্তিকা আলো), ১৯৮৩

অনুদান 
অধ্যাপক করিম ১৯৯১ সালে তার নিজের নামানুসারে বাংলাদেশের এশিয়াটিক সোসাইটিতে অধ্যাপক মোহাম্মদ নুরুল করিম ট্রাস্ট ফান্ড প্রতিষ্ঠা করেন। এই ট্রাস্ট ফান্ডটি আরবি, ইসলামী শিক্ষা, ফার্সি ও উর্দু বিষয়ে অধ্যয়নে এশিয়ীদের অবদান- এই বিস্তৃত ক্ষেত্রে গবেষণাকে পৃষ্ঠপোষকতা প্রদান করে থাকে।

মৃত্যু 
মোহম্মদ নুরুল করিম ১৯৯২ সালের ২৪ শে সেপ্টেম্বর ঢাকায় মৃত্যুবরণ করেন।

তথ্যসূত্র 

১৯০৯-এ জন্ম
১৯৯২-এ মৃত্যু
ঢাকা বিশ্ববিদ্যালয়ের প্রাক্তন শিক্ষার্থী
ঢাকা বিশ্ববিদ্যালয়ের শিক্ষক
ঢাকা কলেজের শিক্ষক
বাংলাদেশী শিক্ষাবিদ
বাঙালি লেখক
ফেনী জেলার ব্যক্তি
কলকাতা বিশ্ববিদ্যালয়ের প্রাক্তন শিক্ষার্থী
ফেনী সরকারি কলেজের প্রাক্তন শিক্ষার্থী
সরকারি টিচার্স ট্রেনিং কলেজ, রাজশাহী

সরকারি টিচার্স ট্রেনিং কলেজ, রাজশাহী রাজশাহীর লক্ষীপুরের সিপাইপাড়ায়  অবস্থিত শিক্ষকদের প্রশিক্ষণ প্রদানের উদ্দেশ্যে প্রতিষ্ঠিত একটি সরকারি কলেজ। এটি ১৪ একর জায়গার উপর প্রতিষ্ঠিত।

ইতিহাস 
উপযুক্ত প্রশিক্ষণের মাধ্যমে দক্ষ শিক্ষক তৈরির উদ্দেশ্যে ১৯৫৫ সালে রাজশাহী টিচার্স ট্রেনিং কলেজ প্রতিষ্ঠিত হয়। কলেজটিকে বিশ্বমানে উন্নীত করার রূপকল্পকে সামনে রেখে বর্তমানে এটি পরিচালিত হচ্ছে।

স্থাপনা
এখানে রয়েছে প্রশাসনিক ও একাডেমির ভবন। এছাড়াও রয়েছে একটি মহিলা হোস্টেল, চারটি পুরুষ হোস্টেল, হোস্টেল সুপারের বাসভবন, অধ্যক্ষের বাসভবন, মিলানায়াতন ও মসজিদ। কলেজে একটি বড় মাঠ ছাড়াও রয়েছে পুকুর ও দুইটি বাগান।

বিষয়সমূহ
কলেজটিতে নিম্নোক্ত বিষয়সমূহে পাঠদানের ব্যবস্থা রয়েছে:

বি.এড (অনার্স)
বি.এড (১ বছর মেয়াদী)
এম.এড (১ বছর মেয়াদী)

অধ্যক্ষগণ

মুহম্মদ ফজলুল রহমান (১৯৫৫-১৯৫৬)
মুহম্মদ সুরুত আলী খান (১৯৫৬-১৯৫৬)
মিয়া মুহম্মদ সুফিয়ান (১৯৫৬-১৯৫৮)
আব্দুল মোক্তাদের (১৯৫৮-১৯৫৯)
আ.ন.ম মমতাজ উদ্দীন চৌধুরী (১৯৫৯-১৯৬৩)
মুহম্মদ মহীউদ-দীন (১৯৬৩-১৯৬৩)
সৈয়দ আজিজুর রহমান হাশমী (১০৬৩-১৯৬৭)
মোহাম্মদ নুরুল করিম (১৯৬৭-১৯৬৯)
আ.ও.ম কাবেল (১৯৬৯-১৯৭০)
শাহ নাজমুল হাসান (১৯৭১-১৯৭১)
মুহম্মদ এলতাস উদ্দীন (১৯৭১-১৯৮২)
গিয়াসউদ্দীন আহমদ  (১৯৮৪-১৯৯০)
মুঃ তৈমুর রহমান (১৯৯০-১৯৯০)
এস এনামুল হক (১৯৯০-১৯৯৪)
মোঃ ইসমাইল হোসেন (১৯৯৪-১৯৯৯)
এস. এম.ইউনুসুর রহমান (২০০০-২০০২)
মোঃ গোলাম মোস্তফা (২০০২-২০০৪)
শেখ দীন মোহাম্মদ (২০০৪-২০০৭)
আবুল আসাদ মাহমুদ (২০০৭-২০০৭)
বেগম রোকেয়া (২০০৮-২০০৯)
মোঃ নূরুল হক (২০১০-২০১০)
শিরীণ সুলতানা (২০১১-২০১৪)
দিলরোজ আরা (২০১৪-২০১৮)
মোঃ অলীউল আলম (২০১৮-২০১৮)
মোঃ শওকত আলী খান (ভারপ্রাপ্ত) (২০১৮-২০১৯)
মোঃ শওকত আলী খান (২০১৯-বর্তমান)

আরও দেখুন
 বাংলাদেশের শিক্ষাব্যবস্থা

তথ্যসূত্র

১৯৫৫-এ প্রতিষ্ঠিত শিক্ষাপ্রতিষ্ঠান
১৯৫৫-এ পূর্ব পাকিস্তানে প্রতিষ্ঠিত
বাংলাদেশের শিক্ষক প্রশিক্ষণ মহাবিদ্যালয়
নব নালন্দা হাইস্কুল

নব নালন্দা হাইস্কুল একটি  শিক্ষাপ্রতিষ্ঠান যেটি দক্ষিণ কলকাতায় অবস্থিত। এই বিদ্যালয়টির  এর  পশ্চিমবঙ্গ মধ্য শিক্ষা পর্ষদ মাধ্যমিক পরীক্ষা (১০ম 
ক্লাসের বোর্ড পরীক্ষা) এবং  পশ্চিমবঙ্গ উচ্চমাধ্যমিক শিক্ষা সংসদ উচ্চ মাধ্যমিক পরীক্ষা (১২তম ক্লাসের
বোর্ড পরীক্ষা)র জন্য অধিভুক্ত। এটি ভারতী মিত্র ও আর্য মিত্র ১ ফেব্রুয়ারি, ১৯৬৮ প্রতিষ্ঠা করেছিলেন।

নিরীক্ষণ 
নব নালন্দা  উন্নত শ্রেণিকক্ষ সুবিধা সহ একটি নামী সমবায় স্কুল।  বিদ্যালয়ের শাখার সংখ্যা বেশ বড় হওয়ায় এটি পূর্বে নব নালন্দা গ্রুপ অফ স্কুল নামে পরিচিত ছিল।

শাখা 
সম্প্রতি, স্কুলের অধ্যক্ষ শ্রী অরিজিৎ মিত্র নালন্দা ভবন নামে একটি নতুন বিল্ডিং প্রতিষ্ঠা করেছেন যা ২৫, সাদার্ণ এভিনিউতে পুরানো এবং প্রথমটির পুনর্গঠন। ভবনটি ৭ থেকে ১০ ক্লাস নিয়ে গঠিত। প্রাক-নার্সারি, নার্সারি এবং প্রাথমিকের জন্য ক্লাস তিনটি ভিন্ন শাখায় অনুষ্ঠিত হয়, যা সবাই উপস্থিত রয়েছে লেক গার্ডেনে। উচ্চমাধ্যমিক বিভাগ ৫৫, পূর্ণ দাস রোডে অবস্থিত। শান্তিনিকেতনেও বিদ্যালয়ের একটি শাখা রয়েছে।

নব রবি কিরণ 
বিদ্যালয়ের সাংস্কৃতিক ক্রিয়াকলাপের সাথে একটি দুর্দান্ত সংযোগ রয়েছে। কলকাতায় একমাত্র নাভা নালন্দা অতিরিক্ত পাঠ্যক্রমিক ক্রিয়াকলাপ যেমন গান, নাচ ইত্যাদির উপর ভিত্তি করে ঘন ঘন সাংস্কৃতিক অনুষ্ঠান পরিচালনা করেন to এটি প্রাথমিকভাবে গায়কদের কেরিয়ারে উচ্চতর স্তরের অনুসরণের জন্য সম্প্রতি বোয়ালি মন্ডল রোডে এনআরকে স্টুডিও নামে একটি স্টুডিও খুলেছে। গৌরব সরকার, সিসপিয়া বন্দ্যোপাধ্যায়, অ্যারেনা মুখোপাধ্যায়, ইমণ চক্রবর্তী, সাগনিক সেনের মতো বিশিষ্ট গায়করা এই স্কুলের সাথে যুক্ত। বিদ্যালয়ের একটি ইউটিউব চ্যানেল নাম নবো রবি কিরণ রয়েছে যেখানে নিয়মিতভাবে বিভিন্ন গায়কদের লাইভ শো পরিচালিত হয়।

খেলা 
নব নালন্দা উচ্চ বিদ্যালয় ২০১৮ সালের পাশাপাশি ২০১৯  সালে সিএবি মেয়র কাপের ক্রিকেট (অনূর্ধ্ব -১৫) জিতেছে। স্কুল ২২ ফেব্রুয়ারি, ২০১৬  জ্ঞান ভারতী বিদ্যালয়ের বিপক্ষে ৪৫ ওভারে ৮৪৪ রান করেছে, বেঙ্গল স্কুল ক্রিকেট টুর্নামেন্টের একটি ক্রিকেট অ্যাসোসিয়েশনের রেকর্ড স্কোর তৈরি করতে। তারা ম্যাচটি রেকর্ড ৮১২ রানে জিতেছে।

উল্লেখযোগ্য প্রাক্তন ছাত্র 

 লগ্নজিতা চক্রবর্তী, গায়ক
 অনিক ধর, গায়ক 
 পৌলমী ঘটক, টেবিল টেনিস খেলোয়াড় 
 মিমি মন্ডল, লেখক 
 রাজা ভেঙ্কট, ক্রিকেটার
 অভিষেক বন্দ্যোপাধ্যায়, রাজনীতিবিদ

তথ্যসূত্র 

১৯৬৭-এ প্রতিষ্ঠিত শিক্ষাপ্রতিষ্ঠান
কলকাতার উচ্চ বিদ্যালয় ও মাধ্যমিক বিদ্যালয়
পশ্চিমবঙ্গের প্রাথমিক বিদ্যালয়
উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
১৯৬৭-এ পশ্চিমবঙ্গে প্রতিষ্ঠিত
ভারতের সহ-শিক্ষা বিদ্যালয়
মোহাম্মাদ আফসারুদ্দীন

মোহাম্মাদ আফসারুউদ্দীন পূর্ব পাকিস্তানের প্রতিনিধি হিসাবে পাকিস্তানের তৃতীয় জাতীয় পরিষদের সদস্য ছিলেন।

রাজনৈতিক জীবন 
আফসারুউদ্দীন বাকেরগঞ্জ-৫ এর প্রতিনিধিত্বকারী পাকিস্তানের তৃতীয় জাতীয় পরিষদের সদস্য ছিলেন। তিনি একজন অবসরপ্রাপ্ত মেজর ছিলেন।

তথ্যসূত্র 

পাকিস্তান জাতীয় পরিষদ সদস্য ১৯৬২-১৯৬৫
জীবিত ব্যক্তি
জন্মের বছর অনুপস্থিত (জীবিত ব্যক্তি)
আফতাবুদ্দীন আহমদ

আফতাবুদ্দীন আহমদ পূর্ব পাকিস্তানের প্রতিনিধি হিসাবে পাকিস্তানের তৃতীয় জাতীয় পরিষদের সদস্য ছিলেন।

রাজনৈতিক জীবন 
আফতাবুদ্দীন আহমদ পূর্ব পাকিস্তানের ময়মনসিংহ-৮ এর প্রতিনিধিত্বকারী পাকিস্তানের তৃতীয় জাতীয় পরিষদের সদস্য ছিলেন।

তথ্যসূত্র 

পাকিস্তান জাতীয় পরিষদ সদস্য ১৯৬২-১৯৬৫
জীবিত ব্যক্তি
জন্মের বছর অনুপস্থিত (জীবিত ব্যক্তি)
আখতার উদ্দিন আহমদ

আখতার উদ্দিন আহমদ পূর্ব পাকিস্তানের প্রতিনিধি হিসাবে পাকিস্তানের তৃতীয় জাতীয় পরিষদের সদস্য ছিলেন।

জীবনী 
আখতার উদ্দিন আহমদ ১৯৩০ সালে ব্রিটিশ ভারতের বেঙ্গল প্রেসিডেন্সির বাকেরগঞ্জ জেলার ঝালকাঠি থানার নবগ্রামে জন্মগ্রহণ করেন। সরকারি ব্রজমোহন কলেজ থেকে স্নাতক সম্মান লাভের পর তিনি ঢাকা বিশ্ববিদ্যালয়ে ভর্তি হন। সেখানে ১৯৫২ সালে রাষ্ট্রবিজ্ঞানে স্নাতকোত্তর অর্জন ও পাকিস্তান গণপরিষদের সদস্য হওয়ার বছর থেকে ১৯৫৪ সালে আইনে স্নাতকোত্তর লাভ করা পর্যন্ত সময়কালে তিনি পূর্ব পাকিস্তান মুসলিম ছাত্রলীগের সভাপতি ছিলেন। ১৯৫৮ সালে তিনি ব্রিটেন থেকে ব্যারিস্টার হয়ে দেশে ফিরে এসে ঢাকা হাইকোর্টে আইনজীবী হিসেবে কাজ শুরু করেন। তিনি বাকেরগঞ্জ-৪ এর প্রতিনিধিত্বকারী পাকিস্তানের তৃতীয় জাতীয় পরিষদের সদস্য ছিলেন। তিনি কনভেনশন মুসলিম লীগের রাজনীতিবিদ ছিলেন এবং এর সহ-সভাপতি হওয়ার পাশাপাশি পাকিস্তান কৃষক শ্রমিক কনফেডারেশনের সভাপতিও ছিলেন। ১৯৭১ সালে বাংলাদেশের স্বাধীনতা যুদ্ধ চলাকালে তাকে পূর্ব পাকিস্তানের মালেক মন্ত্রিসভার বাণিজ্য ও শিল্প মন্ত্রী বানানো হয়। বাংলাদেশের স্বাধীনতার পর ২৪ ডিসেম্বর ১৯৭১ সালে যুদ্ধের সময় পাকিস্তানকে সহযোগিতা করার জন্য বাংলাদেশ সরকার তাকে গ্রেফতার করেছিল। ৩০ নভেম্বর ১৯৭৩ সালে বাংলাদেশ সরকার মন্ত্রিসভার আটক সদস্যদের প্রতি সাধারণ ক্ষমা ঘোষণা করায় তিনি মুক্তি পেয়েছিলেন। পরবর্তীতে তিনি সৌদি আরবে চলে যান এবং সেখানে সৌদিয়ার আইন উপদেষ্টা হিসেবে কাজ করতে শুরু করেন।

তথ্যসূত্র 

১৯৩০-এ জন্ম
বাংলাদেশী আইনজীবী
সৌদি আরবে প্রবাসী
পূর্ব পাকিস্তানের মন্ত্রী
পাকিস্তান জাতীয় পরিষদ সদস্য ১৯৬২-১৯৬৫
বাংলাদেশের স্বাধীনতা যুদ্ধে জড়িত ব্যক্তি
ঝালকাঠি জেলার ব্যক্তি
সরকারি ব্রজমোহন কলেজ, বরিশালের প্রাক্তন শিক্ষার্থী
ঢাকা বিশ্ববিদ্যালয়ের প্রাক্তন শিক্ষার্থী
লিংকনস ইনের সদস্য
পাকিস্তান মুসলিম লীগের রাজনীতিবিদ
মসিহউদ্দিন আহমদ

মসিহউদ্দিন আহমদ যিনি রাজা মিয়া নামেও পরিচিত ছিলেন। তিনি পূর্ব পাকিস্তানের প্রতিনিধি হিসাবে পাকিস্তানের তৃতীয় জাতীয় পরিষদের সদস্য ছিলেন।

রাজনৈতিক জীবন 
মসিহউদ্দিন আহমদ ঢাকা-২ (বর্তমান মানিকগঞ্জ) এর প্রতিনিধিত্বকারী পাকিস্তানের তৃতীয় জাতীয় পরিষদের সদস্য ছিলেন।

তথ্যসূত্র 

পাকিস্তান জাতীয় পরিষদ সদস্য ১৯৬২-১৯৬৫
জীবিত ব্যক্তি
জন্মের বছর অনুপস্থিত (জীবিত ব্যক্তি)
শরাফত উদ্দিন আহমদ

শরাফত উদ্দিন আহমদ পূর্ব পাকিস্তানের প্রতিনিধি হিসাবে পাকিস্তানের তৃতীয় জাতীয় পরিষদের সদস্য ছিলেন।

রাজনৈতিক জীবন 
শরাফত উদ্দিন আহমদ ময়মনসিংহ-৪ এর প্রতিনিধিত্বকারী পাকিস্তানের তৃতীয় জাতীয় পরিষদের সদস্য ছিলেন। তিনি ময়মনসিংহ -৪ এর প্রতিনিধিত্বকারী পাকিস্তানের চতুর্থ জাতীয় পরিষদের সদস্যও ছিলেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
পাকিস্তান জাতীয় পরিষদ সদস্য ১৯৬২-১৯৬৫
পাকিস্তান জাতীয় পরিষদ সদস্য ১৯৬৫-১৯৬৯
আবদুল খালেক আহমেদ

আবদুল খালেক আহমেদ পূর্ব পাকিস্তানের প্রতিনিধি হিসাবে পাকিস্তানের তৃতীয় জাতীয় পরিষদের সদস্য ছিলেন।

রাজনৈতিক জীবন 
আবদুল খালেক আহমেদ ময়মনসিংহ-কাম-সিলেটের প্রতিনিধিত্বকারী পাকিস্তানের তৃতীয় জাতীয় পরিষদের সদস্য ছিলেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
পাকিস্তান জাতীয় পরিষদ সদস্য ১৯৬২-১৯৬৫
সুনামগঞ্জ জেলার ব্যক্তি
পূর্ববঙ্গ আইনসভার সদস্য ১৯৪৭-১৯৫৪
আসাম আইনসভার সদস্য ১৯৪৬-১৯৫২
ফখরুদ্দীন আহমদ (রাজনীতিবিদ)

ফখরুদ্দীন আহমদ পূর্ব পাকিস্তানের প্রতিনিধি হিসাবে পাকিস্তানের তৃতীয় জাতীয় পরিষদের সদস্য ছিলেন।

রাজনৈতিক জীবন 
ফখরুদ্দীন আহমদ ময়মনসিংহ-৭ এর প্রতিনিধিত্বকারী পাকিস্তানের তৃতীয় জাতীয় পরিষদের সদস্য ছিলেন। তিনি ময়মনসিংহ-৭ এর প্রতিনিধিত্বকারী পাকিস্তানের চতুর্থ জাতীয় পরিষদের সদস্যও ছিলেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
পাকিস্তান জাতীয় পরিষদ সদস্য ১৯৬২-১৯৬৫
পাকিস্তান জাতীয় পরিষদ সদস্য ১৯৬৫-১৯৬৯
ফখরুদ্দীন আহমদ (দ্ব্যর্থতা নিরসন)

ফখরুদ্দীন আহমদ বলতে বোঝাতে পারে:

 ফখরুদ্দীন আহমদ –বাংলাদেশী অর্থনীতিবিদ যিনি তত্ত্বাবধায়ক সরকারের প্রধান উপদেষ্টা ছিলেন।
 ফখরুদ্দীন আহমদ (রাজনীতিবিদ) –ময়মনসিংহ-৭ এর প্রতিনিধিত্বকারী পাকিস্তানের তৃতীয় ও চতুর্থ জাতীয় পরিষদের সদস্য ছিলেন।
ফখরুদ্দীন আহমদ (শিক্ষক) - ইসলামী চিন্তাবিদ, হাদিস বিশারদ, ঢাকা আলিয়া মাদ্রাসার শিক্ষক।

আরও দেখুন 

 ফখরুদ্দীন আহমদ মুরাদাবাদী –ভারতীয় ইসলামি পণ্ডিত।
 ফকরুদ্দিন আহমেদ চৌধুরী –বীর প্রতীক খেতাবপ্রাপ্ত বাংলাদেশের স্বাধীনতা যুদ্ধের মুক্তিযোদ্ধা।
 ফখর উদ্দিন আহমেদ চৌধুরী –বীর বিক্রম খেতাবপ্রাপ্ত বাংলাদেশের স্বাধীনতা যুদ্ধের মুক্তিযোদ্ধা
 ফখরউদ্দিন আহমেদ বে – আনাতোলিয়ায় তুর্কি কারামান বেইলিকের একজন স্বল্পমেয়াদী বে ছিলেন।
ফখরুদ্দীন মুবারক শাহ - চৌদ্দ শতকে বাংলার স্বাধীন শাসক ছিলেন
ফখরুদ্দীন আল রাযি - ফার্সি সুন্নি মুসলিম ধর্মতত্ত্ববিদ এবং দার্শনিক

বাংলাদেশের মন্ত্রিসভা 

 ফখরুদ্দীন আহমদের মন্ত্রিসভা